google/wiki40b huggingface dataset:
Aquapark Tatralandia

Aquapark Tatralandia je najväčší akvapark na Slovensku a jeden z najväčších v strednej Európe. Nachádza sa 2 km na severozápad od centra Liptovského Mikuláša v mestskej časti Ráztoky, na severnom brehu vodnej nádrže Liptovská Mara. Zdrojom termálnej vody je vrt, z ktorého prúdi na povrch voda z hĺbky vyše 2 500 m s teplotou 60,7 °C.

Summer City

Summer City je vždy v prevádzke počas letnej sezóny. Nachádza sa tu Bubble City, kde je nafukovací hrad, bludisko, loď, lezecká stena a iné nafukovacie atrakcie, Profi Jump trampolíny, Wet Football, Baby Land (suché atrakcie pre deti) a športoviská (volejbal, beach volejbal, futbal, stolný tenis, obrí šach, ruské kuželky)

Holiday Village Tatralandia

Súčasťou je aj ubytovací komplex Holiday Village Tatralandia so 155 bungalovmi a apartmánmi - spolu celkovo 700 lôžok. Bungalovy a apartmány sú usporiadané do tematických skupín ako napríklad Liptovská dedina, Skautský tábor, Romantická záhrada, U vinára,... Hosťom sú v areáli k dispozícii stravovacie zariadenia (napr. reštaurácie Zbojnícka koliba a U Furmana, Lobby bar, ďalej bufety a reštaurácie U Druida, U Piráta, U Kelta, bowling, 3D golfový simulátor, 5D kino ...

Iné atrakcie a služby

V Aquaparku Tatralandia sa nachádza taktiež Funpark (vláčik, historické westernové mestečko, kolotoč, Blue Lagoon, Gold Splash), Surf Waves Tatralandia (surf simulátor), Tatrapolis (park kovových miniatúr) minimarket, zmenáreň, detský kútik, reštaurácie, fajčiareň, požičovňa športových potrieb.
V blízkosti sa nachádza Liptov Aréna (multifunkčná športová hala), ZOO Kontakt, Hurricane Factory (simulátor voľného pádu), ATC Liptovský Trnovec, Dom hore nohami, Heliport Liptov a štvorkolky.

Doprava

Areál leží po pravej strane od cesty II. triedy č. 584 medzi Liptovskou Ondrašovou a Liptovským Trnovcom. Jeho súčasťou je veľkokapacitné parkovisko. Zachádza sem väčšina prímestských autobusových liniek do okolitých dedín. V letnej sezóne sem premáva linka č. 13 MHD z Liptovského Mikuláša a tiež niekoľko spojov linky č. 1. V zimnej sezóne premáva medzi Aquaparkom a Jasnou bezplatný Ski&Aquabus.
Milan Čič

Životopis

Narodil sa v obci Zákamenné v okrese Námestovo na Orave. Gymnázium navštevoval v Spišskej Kapitule a Trstenej. V roku 1961 absolvoval právo na Právnickej fakulte Univerzity Komenského v Bratislave. Po ukončení štúdia začal na fakulte pôsobiť ako asistent. Súčasne začal pracovať aj v Slovenskej akadémii vied. V období rokov 1964 až 1967 pôsobil na Povereníctve Slovenskej národnej rady pre oblasť spravodlivosti, následne sa vrátil na Právnickú fakultu Univerzity Komenského. V rokoch 1969 až 1970 bol námestníkom ministra spravodlivosti Slovenskej socialistickej republiky. Po odvolaní z tejto funkcie sa znova vrátil späť na Právnickú fakultu Univerzity Komenského, kde zotrval až do roku 1987. V roku 1970 získal titul kandidát vied (CSc.). Už v roku 1973 habilitoval na docenta. V roku 1977 sa na 10 rokov stal vedúcim Katedry trestného práva, kriminológie a kriminalistiky Právnickej fakulty Univerzity Komenského. Súčasne sa stal prodekanom tejto fakulty. V roku 1978 začal pôsobiť ako riaditeľ Ústavu štátu a práva Slovenskej akadémie vied. V roku 1979 bol vymenovaný za profesora. V roku 1983 získal titul doktor vied (DrSc.). V roku 1987 bol vymenovaný za tzv. akademika Slovenskej akadémie vied. Bol aj členom Česko-slovenskej akadémie vied, pričom v roku 1989 získal titul akademik Česko-slovenskej akadémie vied. V roku 1988 sa na jeden rok stal podpredsedom Slovenskej akadémie vied. V roku 1988 sa stal ministrom spravodlivosti Slovenskej socialistickej republiky. Na tomto poste zotrval do decembra 1989, keď sa stal v rámci zmien po Nežnej revolúcii predsedom slovenskej vlády. Následne sa v roku 1990 na dva roky stal poslancom Federálneho zhromaždenia. V roku 1992 bol vymenovaný za podpredsedu federálnej česko-slovenskej vlády. V roku 1993 sa stal vôbec prvým predsedom Ústavného súdu Slovenskej republiky. Na tomto poste zotrval do roku 2000. V roku 2004 sa stal členom Európskej akadémie vied a umení v Salzburgu. V roku 2004 sa stal vedúcim kancelárie prezidenta Ivana Gašparoviča, kde pôsobil až do svojej smrti. Ako vysokoškolský pedagóg pôsobil okrem Právnickej fakulty Univerzity Komenského aj na Právnickej fakulte Univerzity Pavla Jozefa Šafárika v Košiciach, Právnickej fakulte Univerzity Mateja Bela v Banskej Bystrici a na Právnickej fakulte Masarykovej univerzity v Brne    .
Milan Čič sa výraznou mierou podieľal na tvorbe Ústavy Slovenskej republiky, pričom viedol skupinu odborníkov, ktorí ju tvorili.
Od roku 1961 do marca 1990 bol členom KSČ. V rokoch 1990 až 1991 bol členom VPN, po založení HZDS až do roku 1993 bol členom tohto hnutia. V roku 2000 sa neúspešne pokúsil o návrat do politiky v Strane demokratického stredu. V roku 2001 sa neúspešne uchádzal o funkciu predsedu bratislavského VÚC a v roku 2006 o funkciu sudcu Ústavného súdu SR.
Jeho dcéra doc. JUDr. Yvetta Turayová, CSc. pôsobila ako docentka na katedre trestného práva, kriminológie a kriminalistiky Právnickej fakulty Univerzity Komenského v Bratislave.
Jozefína Sablaková

Životopis

V roku 1830 – 1835 navštevovala ľudovú školu v Banskej Bystrici. Hospodárka → M. Čulena počas jeho pedagogického pôsobenia v Banskej Bystrici. Aktivizovala sa v emancipačných snahách slov. žien.R. 1869 zakladajúca členka a prvá podpredsedníčka Živeny, 1871 zakladateľka a predsedníčka Ženskej besedy v Kláštore pod Znievom. Udržiavala kontakty s Boženou Němcovou počas jej návštev na Slovensku.
Doizieux

Poloha

Obec má rozlohu 28,07 km². Najvyšší bod je položený 1 396 m n. m. a najnižší bod 480 m n. m.

Obyvateľstvo

Počet obyvateľov obce je 816 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
František Krňan

Životopis

Narodil sa v Českom Brezove v rodine chudobného dedinského obuvníka Pavla Krňana a jeho manželky Gizely rod. Zemanovej, otec po zranení v I. svetovej vojne zomrel. Stredoškolské štúdium ukončil s vyznamenaním na gymnáziu v Lučenci v roku 1928. Odbor matematiku a fyziku študoval v rokoch 1929 až 1933 na Karlovej univerzite v Prahe, doktorát prírodných vied (RNDr.) získal v roku 1936. V rokoch 1934–1936 pôsobil na gymnáziu v Lučenci, v rokoch 1938– 1953 v Bratislave na rôznych druhoch stredných škôl. V školskom roku 1947/1948 ako štipendista Ministerstva školstva študoval v Dánsku u prof. B. Jessena hlavne teóriu reálnych funkcií. 
Od roku 1953 pôsobil ako odborný asistent na Katedre matematiky SVŠT, v novembri 1961 obhájil habilitačnú prácu a v júni 1962 bol menovaný a ustanovený docentom. 1. septembra 1967 bol menovaný mimoriadnym profesorom pre odbor matematika. Od 1. júna 1969 pôsobil ako mimoriadny profesor na Katedre matematiky Vysokej školy poľnohospodárskej v Nitre, od 15. októbra 1970 bol vedúcim tejto katedry. Počas pedagogickej činnosti na stredných školách i na vysokej škole sa intenzívne zaoberal metodickými problémami vyučovania matematiky, publikoval viacero článkov v rôznych metodicko-odborných časopisoch. V roku 1951 bol menovaný za člena komisie pre vypracovanie učebných osnov a učebníc pre všeobecnovzdelávacie školy. 
Ako člen autorských kolektívov sa podieľal na tvorbe celoštátnych učebníc matematiky, najprv pre JSŠ, potom pre SVŠ a aj pre vyššie priemyselné školy. Učebnice ním napísané vychádzali v mnohých vydaniach. Taktiež sa podieľal na tvorbe Metodických sprievodcov k učebniciam, urobil recenzie učebníc a taktiež je autorom odborných príručiek pre stredné technické kádre. Ťažiskom jeho vedeckej práce bola teória pologrúp. Veľmi aktívne pracoval v Jednote československých matematikov a fyzikov, bol predsedom Pobočky JSMF v Nitre. Za prácu v JČSMF pri príležitosti 100. výročia založenia JČMF bolo mu udelené Čestné uznanie, jeho prácu ocenil aj Celoštátny zjazd JČSMF v roku 1972, kedy mu bol udelený čestný titul Zaslúžilý člen. Na VŠP v Nitre sa venoval hlavne pedagogickej práci, vedeckej výchove členov katedry, práci vo vedeckých radách a v rôznych komisiách. Venoval veľa pozornosti aj tvorbe učebných textov pre potreby VŠP, rôznym recenziám a oponentúram. Zomrel 15. júna 1987 v Bratislave.
Sacquenay

Poloha

Obec má rozlohu 22,13 km². Najvyšší bod je položený 331 m n. m. a najnižší bod 244 m n. m.

Obyvateľstvo

Počet obyvateľov obce je 262 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nance (Jura)

Poloha

Obec má rozlohu 7,34 km². Najvyšší bod je položený 222 m n. m. a najnižší bod 191 m n. m.

Obyvateľstvo

Počet obyvateľov obce je 493 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Teillet-Argenty

Poloha

Teillet-Argenty má rozlohu 21,99 km². Najvyšší bod je položený 432 m n. m. a najnižší bod 238 m n. m.

Obyvateľstvo

Teillet-Argenty má 530 obyvateľov (2009).
Graf vývoja obyvateľstva:
Zdroje: INSEE
Montclar (Aude)

Poloha

Obec má rozlohu 11,31 km². Najvyšší bod je položený 400 m n. m. a najnižší bod 162 m n. m.

Obyvateľstvo

Počet obyvateľov obce je 186 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tumblr

Tumblr je sociálna sieť respektíve tzv. "microblogging" stránka, ktorú vytvoril David Karp. Od roku 2013 ju vlastní spoločnosť Yahoo! Inc.
Ako sa možno dočítať na oficiálnej stránke, "Tumblr vám dovoľuje všetko bez námahy zdieľať".

Dejiny

Vytváranie Tumblr začalo v roku 2006 z iniciatívy a záujmu Davida Karpa, ktorý sa už nejakú dobu zaujímal o "tumbleblogy" (krátke formy blogov) a čakal kým niekto vytvorí platformu pre tento typ blogov. Keďže nikto sa na to nepodujal, rozhodol sa do toho pustiť spoločne s Marcom Armentom. Tumblr bol oficiálne spustený vo februári 2007. V priebehu dvoch týždňov získal 75 000 užívateľov.
V súčasnosti (2014) má sieť cez 184 miliónov blogov (vrátane neaktívnych).
V máji 2013 bolo rozhodnuté, že sa novým vlastníkom Tumblr stane spoločnosť Yahoo!. Veľa užívateľov bolo s touto situáciou nespokojných, ale napokon sa uzavrela dohoda v júni toho istého roku s tým, že riaditeľom ostáva David Karp.
Front národného oslobodenia Farabunda Martího

Front národného oslobodenia Farabunda Martího (španielsky Frente Farabundo Martí para la Liberación Nacional, skr. FMLN) je ľavicová politická strana v Salvádore. Počas Salvádorskej občianskej vojny bola silným povstaleckým hnutím, ktoré viedlo partizánsku vojnu proti miestnej vojenskej diktatúre. Po skončení vojny sa stala jednou z najsilnejších politických strán v krajine a jej kandidát Carlos Mauricio Funes bol v roku 2009 zvolený za salvádorského prezidenta.
Strana je pomenovaná podľa Farabunda Martího, ktorý bol lídrom neúspešnej roľníckej vzbury proti diktátorovi Maximilianovi Hernández Martínezovi. Ten dal Martího a viac ako 10 000 ďalších vzbúrencov po potlačení povstania v roku 1932 povraždiť.
FMLN vznikla po začiatku občianskej vojny, keď sa 10. októbra 1980 spojilo najsilnejšie povstalecké hnutie známe ako Ľudové oslobodzovacie sily Farabunda Martího (FPL) s Komunistickou stranou Salvádoru (PCS) a troma ďalšími opozičnými hnutiami; Revolučnou armádou ľudu (ERP), Národným odporom (NR) a Revolučnou stranou stredoamerických pracujúcich (PRTC). Hlavnými lídrami novovzniknutej FMLN boli Cayetano Carpio († 1983), Salvador Sánchez Cerén, Mélida Anaya Montesová († 1983) či Schafik Handal.
Hoci počas občianskej vojny pravicová armádna junta voči FMLN a jej priaznivcom postupovala veľmi tvrdo, FMLN si dokázala udržať pomerne silnú vojenskú pozíciu a napriek snahám oveľa početnejšej a lepšie vyzbrojenej armády dlhodobo kontrolovala veľkú časť vidieckych oblastí hlavne na severe krajiny. To bolo možné jednak vďaka pomerne veľkej podpore zo strany obyvateľstva a jednak aj vďaka podpore zo strany Kuby, ktorá FMLN dodávala zbrane, hoci len v obmedzenej miere.
Po skončení vojny v roku 1992 sa FMLN demilitarizovalo a zaradilo do politického života, pričom sa už po prvých demokratických voľbách v roku 1994 zaradilo medzi najsilnejšie strany v krajine. Väčšinu kresiel v salvádorskom parlamente získala FMLN po voľbách v rokoch 2000, 2003 a 2009, mimo toho vždy skončila maximálne na druhom mieste za konzervatívnou stranou ARENA. V prezidentských voľbách prvýkrát uspela až v roku 2009, keď sa jej kandidát Carlos Mauricio Funes stal prvým ľavicovo orientovaným prezidentom Salvádora. V nasledujúcich prezidentských voľbách v roku 2014 uspel aj ďalší kandidát hnutia, bývalý povstalecký veliteľ Salvador Sánchez Cerén.
Belrupt

Poloha

Obec má rozlohu 9,14 km². Najvyšší bod je položený 358 m n. m. a najnižší bod 278 m n. m.

Obyvateľstvo

Počet obyvateľov obce je 107 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bourbon-l’Archambault (obec)

Poloha

Bourbon-l'Archambault má rozlohu 54,84 km². Najvyšší bod je položený 321 m n. m. a najnižší bod 215 m n. m.

Dejiny

Obec je starobylé sídlo bourbonského rodu, meno dostalo podľa svojich majiteľov Bourbonovcov, z ktorých deväť nieslo aj meno d´Archambault. Hlavná atrakcia obce, hrad bourbonských vojvodov mal opevnenie doplnené 15-timi vežami, z ktorých sa zachovali dodnes štyri. Hrad bol využívaný do 15. storočia. V 17. storočí tu boli objavené termálne pramene. Kúpele v mestečku sú aktívne dodnes. V období antiky sídlo súviselo s obcou Bourges – lat. Avaricum Biturigum a bolo hlavným mestom Galov. Počas Francúzskej revolúcie bola obec premenovaná na „Burges-les-Bains“ podľa riečky, ktorá ňou preteká. Najväčšiu obľubu mali tieto kúpele v 17. až 19. storočí, kedy sa v nich liečili známe osobnosti.

Obyvateľstvo

Bourbon-l'Archambault má 2 582 obyvateľov (2009).
Graf vývoja obyvateľstva:
Zdroje: INSEE
Sint-Lievens-Houtem

Obyvateľstvo

Obec má približne 9 711 obyvateľov (2010).
Kalvária (Považská Bystrica)

Výstavba a rekonštrukcie

Výstavba sa začala v roku 1805. Duchovným v meste bol v tom čase farár Jozef Bobossék (Bobošík). K stavbe a udržiavaniu sa zaviazala obec Považská Bystrica zmluvou dňa 8. júna 1807. Za mesto ju podpísal richtár Tomáš Lovíšek. Areál kalvárie bol dvakrát rekonštruovaný. Prvýkrát v 2. polovici 19. storočia zatiaľ posledný zásah pochádza z roku 1937.

Stav z roku 2011

Súčasný stav je veľmi zlý. Niektoré kaplnky sú už zaniknuté. Výjavy sa nenachádzajú ani v existujúcich kaplnkách. Hlavná kaplnka Márie Magdalény má rozpadnutú strechu a diery v stenách, čo spôsobuje zatekanie. Na mieste je vidno cennú aj keď amatérsku snahu o záchranu. Súsošie Ukrižovania sa bolo v deväťdesiatych rokoch reštaurované a prenesené do farského kostola Navštívenia Panny Márie. V roku 2011 mesto Považská Bystrica spolu s miestnym farským úradom ohlásilo snahu o obnovu kalvárie. Do dnešných dní sa však snahu nepodarilo naplno zrealizovať. Boli odstránené náletové dreviny a vykonaný pamiatkový výskum.

Stav v roku 2015

Po veľkej snahe mesta spolu s farnosťou sa podarilo zrekonštruovať exteriér a strechu kaplnky Márie Magdalény. Náletové dreviny ako aj les boli odstránené, aby tak v súlade s pravidlami pamiatkovej ochrany takýchto objektov kalvária vyznela ako architektonická dominanta v krajine.
Balizac

Poloha

Obec má rozlohu 41,78 km². Najvyšší bod je položený 64 m n. m. a najnižší bod 18 m n. m.

Obyvateľstvo

Počet obyvateľov obce je 468 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Montigny-le-Tilleul

Obyvateľstvo

Obec má približne 10 136 obyvateľov (2010).
Webkamera

Webkamera alebo webová kamera je vstupné zariadenie počítača slúžiace na snímanie pohyblivého obrazu alebo statických obrázkov, a ich prenos do počítača pre ďalšie spracovanie. Predstavujú konštrukčne jednoduchý spôsob digitalizácie obrazu pre počítačové spracovanie.
Ich hlavným využitím (ako vyplýva z názvu) je internet - online zobrazenie účastníkov videokonferencie, snímanie priestoru a prenos informácii na internetovú stránku, fotografovanie a pod. Ich využitie je všestrannejšie - umožňujú napr. sledovať priestor ako bezpečnostná kamera, na stráženie detí, na prenos obrazu zo známych miest či turistických destinácií, na cestách a diaľniciach pre zobrazenie dopravnej situácie a pod. Záleží len od aplikačného softvéru, ktorý webkameru obsluhuje.

Konštrukcia

Štandardná webkamera je tvorená jednoduchým objektívom (obvykle len s jednou šošovkou), snímacím prvkom - najbežnejší je CCD snímač s rozlíšením 640x480 pixelov (minimálne 320x240, horná hranica nie je obmedzená) a vyhodnocovacou elektronikou s USB rozhraním. Elektronika je obvykle tvorená jediným špecializovaným čipom. Objektív je najčastejšie fix focus (pevné zaostrenie), alebo je jednoduchým kolieskom zaostriteľný na určitú vzdialenosť (rozsah vzdialeností). Drahšie modely majú automatické zaostrovanie. Existujú aj webkamery s ovládaním (a to aj cez internetovú sieť) - zaostrovanie, diaľkovo ovládané motorické natáčanie a sklápanie kamery, zoom a pod. 
Obraz z objektívu je premietaný na CCD snímač, zdigitalizovaný v čipe a odoslaný do počítača cez USB port.

Softvér

Súčasťou webkamier je driver, ktorý sprostredkuje softvérové komunikačné rozhranie pre ostatné softvérové vybavenie v počítači. Na toto štandardné rozhranie sa pripájajú programy schopné spracovať obraz z kamery - internetové komunikačné programy (napr. skype, icq a pod.), grafické programy, programy na spracovanie videa a pod. Softvér mimo online zasielania obrazu cez internet umožňuje aj digitalizáciu videa do streamu a jeho uloženie na pevný disk.
Saint-Pierre-Aigle

Poloha

Saint-Pierre-Aigle má rozlohu 12,02 km². Najvyšší bod je položený 163 m n. m. a najnižší bod 68 m n. m.

Obyvateľstvo

Saint-Pierre-Aigle má 359 obyvateľov (2009).
Graf vývoja obyvateľstva:
Zdroje: INSEE
Jamaguči (prefektúra)

Jamaguči (jap. 山口県 – Jamaguči-ken) je jedna zo 47 prefektúr Japonska. Nachádza sa v regiónu Čúgoku na ostrove Honšú. Hlavné mesto je Jamaguči, ktoré sa nachádza uprostred prefektúry. Najväčšie mesto je Šimonoseki.
Prefektúra má rozlohu 6 110,94 km² a k 1. októbru 2005 mala 1 492 575 obyvateľov.
Les Essards-Taignevaux

Poloha

Obec má rozlohu 5,4 km². Najvyšší bod je položený 219 m n. m. a najnižší bod 193 m n. m.

Obyvateľstvo

Počet obyvateľov obce je 244 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Aubin-du-Cormier

Poloha

Obec má rozlohu 27,41 km². Najvyšší bod je položený 123 m n. m. a najnižší bod 54 m n. m.

Obyvateľstvo

Počet obyvateľov obce je 3 609 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ernest Trompler

Životopis

Správca a učiteľ dievčenskej ľudovej školy pri evanjelickom gymnáziu v Banskej Bystrici (1884-1910).
Lailly-en-Val

Poloha

Obec má rozlohu 45,61 km². Najvyšší bod je položený 115 m n. m. a najnižší bod 78 m n. m.

Obyvateľstvo

Počet obyvateľov obce je 2 687 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
1. hokejová liga SR 2011/2012

Hrací plán

V sezóne 2011/12 sa hrá v jednej spoločnej skupine s trinástimi účastníkmi. Každé družstvo odohrá v základnej časti 24 stretnutí pri počte 26 kôl (2x doma a 2x vonku). Po jednom zápase odohrajú všetky tímy s klubom HK Orange 20. Po základnej časti postúpi prvých desať tímov do nadstavby o play-off kde sa stretne každý s každým (1x doma a 1x vonku) a tiež jeden zápas so slovenskou dvadsiatkou. Tri tímy na 11. - 13. mieste sa stretnú v play-out (3x doma a 3x vonku) o jedno zostupové (13. miesto) a jedno barážové (12. miesto). V baráži sa predposledný tím stretne s víťazom 2. hokejovej ligy. Baráž o Slovnaft extraligu odohrá víťaz 1. hokejovej ligy a družstvo umiestnené v Extralige na 10. mieste na štyri víťazné stretnutia.
Fyzikálny korešpondenčný seminár (Česko)

UsporadúvaFyzikálny korešpondenčný seminár (skr. FYKOS) je súťaž pre študentov stredných škôl v Česku a na Slovensku. Usporadúva ju Oddelenie propagácie a mediálnej komunikácie Matematicko-fyzikálnej fakulty Karlovej univerzity v Prahe. Chod seminára zabezpečujú prevažne jeho študenti pod vedením niektorého z akademických pracovníkov Ústavu teoretickej fyziky. FYKOS bol založený v roku 1987 Pavlom Krtoušom nadväzujúc na aktivitu Leoša Dvořáka a Davida Vokrouklického v predchádzajúcom roku. Cieľom súťaže je motivovať fyzikálne nadaných mladých ľudí k jej ďalšiemu štúdiu a umožniť im prípravu na medzinárodné súťaže a prijatie na vysokú školu.

Štruktúra semináru

Samotná súťaž prebieha počas školského roka a je rozdelená do dvoch častí, zimnej a letnej, pričom každá má tri série príkladov. Prvé dva príklady sú určené najmä pre mladších študentov, na ne nadväzujú tri ťažšie úlohy, tzv. problémový príklad, ktorého riešenie väčšinou vyžaduje hlbšie úvahy, experimentálna úloha, ktorá vyžaduje návrh a vykonanie zadaného pokusu, a posledná úloha sa vzťahuje na seriál na pokračovanie, čo je vždy krátky učebný text na určitú tému (napr. špeciálna teória relativity, termodynamika a ďalšie). Práca riešiteľov je bodovaná a výsledné poradie súťaže sa vyhodnocuje v kategóriách podľa ročníka.
Účastníci svoje riešenia posielajú buď poštou alebo elektronicky pomocou internetového formulára, organizátori ich snahu ohodnotia a okomentujú a opravené úlohy im pošlú naspäť poštou spolu so vzorovými riešeniami. Z tých sa po konci letnej časti zostaví ročenka.

Sústredenia

Na sústredenia sú pozývaní najúspešnejší študenti zimnej resp. letnej časti seminára. Obyčajne trvá sedem dní a odohráva sa v rekreačných strediskách po celom Česku. Dopoludňajší program tvoria prednášky od organizátorov alebo od pozvaných hostí (prevážne z Matematicko-fyzikálnej fakulty UK) a popoludnia sú venované hrám v prírode a ďalšiemu zážitkovému programu.

Fyziklání

Takzvané Fyziklání je tímová súťaž študentov stredných škôl, ktorá prebieha tradične v polovici februára. Päť alebo menejčlenné tímy sa počas stanovený časového intervalu  snažia spočítať čo najviac príkladov. Princíp je rovnaký ako matematická súťaž Náboj. Fyziklání sa usporadúva aj v internetové verzii na začiatku decembra.

DSEF a TSAF

Deň s experimentálnou fyzikou a nadväzujúci Týždeň/tri dni s aplikovanou fyzikou sú akcie zamerané predovšetkým na exkurzie do laboratórií MFF, Akadémie vied Českej republiky a ďalších vedeckých a priemyselných inštitúcií aj v zahraničí (ako napríklad CERN). Na DSEF je vstup voľný pre všetkých riešiteľov, TSAF býva pre pozvaných riešiteľov.

Výfuk

Výfuk je samostatný korešpondenčný seminár zameraný na žiakov základných škôl a nižších ročníkov viacročných gymnázií. Jeho hlavná štruktúra je podobná štruktúre FYKOSu.
Les Loges-Saulces

Poloha

Obec má rozlohu 6,74 km². Najvyšší bod je položený 241 m n. m. a najnižší bod 105 m n. m.

Obyvateľstvo

Počet obyvateľov obce je 164 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
BK Inter Bratislava

História

Do prvej česko-slovenskej ligy postúpil Inter prvý krát v roku 1970. Ale v sezóne sa umiestnil na poslednom mieste a zostúpil. V zápätí sa po roku znova vrátil do prvej ligy. V sezóne 1973/1974 klub naposledy v svojej histórii zostúpil do nižšej ligy.
V sezóne 1978/79 sa Inter tešil z prvého víťazstva v česko-slovenskej lige. Pre tím ho vybojovali hráči ako Stanislav Kropilák, Vladimír Padrta, Peter Rajniak, Pavol Bojanovský a Justin Sedlák. O rok neskôr si Inter vybojoval ďalší titul. Pod vedením trénera Reháka vybojoval v česko-slovenskej lige ešte dva tituly, v sezónach 1982/83 a 1984/85. V poslednom ročníku česko-slovenskej ligy sa klub umiestnil na 5. mieste.
V prvej sezóne slovenskej ligy sa tím umiestnil na 4. mieste. V nasledujúcej sezóne sa už Inter radoval z prvého titulu a tiež prvýkrát vyhral slovenský pohár.
Zatiaľ posledný titul vyhral v sezóne 2013/14, a momentálne je úradujúcim obhajcom slovenského pohára.
Trbovlje

Trbovlje je mesto v Slovinsku zhruba v strede krajiny pomerne blízko Ľubľany. Má rozlohu 57,8 km² a žije tu 18 248 obyvateľov.
Mesto je známe hlavne vďaka svojim zásobám uhlia. Miestna uhoľná elektráreň má najvyšší komín v Európe, vysoký 360 metrov. Nachádza sa tu aj cementáreň, mestom neprechádzajú žiadne hlavné ťahy.
Ploéven

Poloha

Obec má rozlohu 13,11 km². Najvyšší bod je položený 96 m n. m. a najnižší bod 0 m n. m.

Obyvateľstvo

Počet obyvateľov obce je 505 (2009).
Nasledujúci graf zobrazuje vývoj počtu obyvateľov v obci.
Zdroje: INSEE